Der er ikke kun kontrol af trafikanter på vejene. I denne weekend kontrollerer Nordjyllands Politi sejlere i Skagen.

Det er i forbindelse med Skagen Festival, at Nordjyllands Politi har besluttet at lave en indsats til vands. Skagen Festival tiltrækker tusindevis af sejlere, og politiet ser i denne weekend efter om reglerne for sejlere bliver overholdt. Politiet holder blandt andet øje med opførsel i havnen, spiritussejlads og så kigger politiet efter, om sejlerne har de fornødne certifikater til at føre forskellige fartøjer. Indsatsen slutter i morgen søndag.